امسح للحصول على الرابط
شكرا
السلام عليكم
البارحه يوم الخلايق نياما بيحت من كثر البكى كل مكنون
قمت اتوجد له وانثر علاما من موقع عيني دمعها كان مخزون
ولي ونه من سمعها مايناما كني صويب بين الأضلاع مطعون
والاكما ونه كسير السلاما خلوه ربعه للمعادين مدوين
ولافونت راعبيه حماما غادي ذكرها والقوانيص يرمون
تسمع لها بين الجرايد حطاما ومن نوحها تدعي المواليف يبكون
مرحوم ياللي مات شهر الصياماصافي الجبين بليله العيد مدفون
حطوا عليه من الخرق ثوب خاما وقاموا عليه من الترايب يهلون
مرحوم ياللي مامشى بالملاماجيران بيته راح مامنه يشكون
اخذت انا وياه عشره اعواما مامثلهن في كيفه مالها لون
والله كنه ياعرب صرف عاما وياحيله الله شغل الأيام وشلون
واكبر همومي من بزور يتاما لاجيتهم قدام وجهي يبكون
وان قلت لاتبكون قالواعلاما نبكي ويبكي مثلنا كل محزون
قلت السبب تبكون قالوا يتاما قلت اليتيم انا وانتم تسجون
مع البزور وكل جرح يلاما الا جروح بخاطري مايطيبون
قمت اتوجدعند ربع حشاما وجوني على فرقا خليلي يعزون
قالوا تزوج وانس لامه بلامه ترى العذارى عن بعضهم يسلون
قلت انا اخاف من غاديات الذماما اللي على ضيم الدهر مايساعدون
تزعل عيالي بالنهر والكلاماوانا تجرعني من المر بصحون
والله لولا هالصغار اليتاماواخاف عليهم من السكه يضيعون
لاقول كل البيض عقبه حراماواصبر كما يصبر على الحبس مسجون
عليه مني كل يون سلاماعده حجيج البيت واللي يطوفون
وعداد مانبت النفل والخزاما ** على النبي اللي حضرتوا تصلون